Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -20 …
2 ส.ค. 2562

Tactical Move
เดินเกมกลยุทธ์บ่าย
SET Index ปรับลดลง -20.96 จุด (-1.23%) ปิดภาคเช้าที่ 1,678.79 จุด ด้วยมูลค่าการซื้อขาย 43,977.92 ล้านบาท
Most Positive Impact: KBANK (+0.35 จุด), VGI (+0.21 จุด), BDMS (+0.15 จุด)
Most Negative Impact: PTT (-3.46 จุด), AOT (-2.77 จุด), PTTEP (-1.35 จุด)
ตลาดหุ้นปรับตัวลงทั่วทั้งภูมิภาคจากความกังวลสงครามการค้าฉุดการเติบโตเศรษฐกิจโลก หลังปธน. ทรัมป์ เตรียมเก็บภาษีจีนเพิ่มขึ้นอีก 10% มูลค่า 3 แสนล้านดอลลาร์ โดยจะมีผลบังคับใช้ในวันที่ 1 ก.ย ทั้งนี้ต้องติดตามท่าทีจากทางการจีนต่อจากนี้
จากเหตุการณ์ระเบิดและเพลิงไหม้หลายจุดในกรุงเทพฯ เรายังเชื่อว่ารัฐบาลจะสามารถ ควบคุมสถานการณ์ได้ อย่างไรก็ตามจะเป็น sentiment เชิงลบต่อหุ้นในกลุ่มท่องเที่ยว และศูนย์การค้า
แนวโน้มตลาดบ่าย
บ่ายนี้คาด SET Index ยืนแดนลบจากปัจจัยลบทั้งภายในประเทศ และต่างประเทศ โดยให้กรอบการเคลื่อนไหวที่ 1,670 – 1,680 จุด อย่างไรก็ดีมองว่านโยบายการเงินแบบผ่อนคลายของธนาคารกลางทั่วโลกจะจำกัด Downside ของตลาด ทั้งนี้หากดัชนีปรับลงมาถึงบริเวณ 1,660 จุด เป็นระดับที่น่าสนใจในการซื้อหุ้นเพราะ Yield Gap เทียบ Bond Yield 10 ปี ที่ 4.8% (ใกล้ค่าเฉลี่ย Yield Gap)
กลยุทธ์การลงทุน เพิ่มระดับการถือครองเงินสด ทยอยสะสมหุ้นกลุ่มที่แข็งกว่าตลาด ดังต่อไปนี้
1) กลุ่มหุ้นที่ได้ประโยชน์จากมาตรการภาครัฐ CPALL AMATA BTS ORI TFFIF
2) กลุ่มปันผลสูง JASIF TISCO LH TCAP
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
4) กลุ่มที่ได้ประโยชน์จาก IMO 2020 TOP PRM BGC
5) ปัจจัยบวกเฉพาะตัว CPF GUNKUL TPCH MINT PTT JWD JAS AOT COM7
ประเด็นเศรษฐกิจที่น่าติดตามสัปดาห์หน้า วันพุธ ติดตามผลการประชุมกนง.ของไทย และตัวเลขสต็อคน้ำมันดิบสหรัฐฯประจำสัปดาห์ วันพฤหัสจีนจะมีรายงานดุลการค้า(ก.ค.) วันศุกร์ติดตามตัวเลขเงินเฟ้อของจีน(ก.ค.) และรายงานประจำเดือนของ IEA
หุ้นแนะนำ AMATA JASIF TFFIF